laion/Wikipedia-Exotic huggingface dataset:
חירט אדריאנס בומחארט

חירט אדריאנס בומטארט (בהולנדית: Geert Adriaans Boomgaard‏; 21 בספטמבר 1788; נטבל ב-23 בספטמבר 1788 – 3 בפברואר 1899) היה הולנדי שהגיע לגיל 110 ועל פי מספר רב של חוקרים, היה גם האדם הראשון שאומת כי הגיע לגיל זה. מעט ידוע על חייו של בומחארט: הוא נולד בחרונינגן, הולנד. הוריו היו אדריאן יאקובס בּוֹמחָארט (1763–1844) וחֵייסְיֶה חיירטס בּוֹנְטֶקוּ (1762–1834). אביו היה רב חובל של סירה, ורישומים אזרחיים אומרים שלחירט הייתה אותה עבודה. בנוסף להיותו רב חובל של סירה, מקורות אחרים אומרים שהוא שירת גם כחייל בגדוד החי"ר הקל ה-33 בגרנד ארמה של נפוליאון. בגיל 29, ב-4 במרץ 1818, הוא נישא לסטְיינְצֶ'ה בוּס (נטבלה ב-19 בפברואר 1797 ונפטרה ב-24 במרץ 1830). סטיינצ'ה נפטרה בגיל 33, חודש לאחר לידת ילדם השמיני. שנה לאחר מכן, ב-17 במרץ 1831, נשא בומחארט לאישה את חְריצ'יֶה אָבֶּלְס יוֹנקֶר (נטבלה ב-19 במאי 1793 – 18 במאי 1864), איתה נולדו לו עוד ארבעה ילדים, בסך הכל 12. הוא חי יותר מכל ילדיו: ילדו האחרון ששרד, יאנְסְיֶה הינדריקה, מת בגיל 57, במאי 1885.[דרוש מקור] ב-8 בינואר 1897, בומחארט עבר את גילו הסופי של פייר דארקור הבלגי (108 שנים ו-108 ימים) והפך לגבר המבוגר ביותר אי פעם, וב-10 באפריל 1898, הוא היה מבוגר יותר מבעלת התואר הקודמת, שישטי סקוגן השוודית בת ה-109 (1788-1897), ולכן הפך לאדם המבוגר ביותר שאומת עד לאותה תקופה. הוא נפטר בגיל 110 שנים ו-135 ימים. האישה הראשונה שהגיעה לגיל 110 הייתה מרגרט אן נווה - שעקפה את גילו הסופי של אדריאנס ומתה כמעט בגיל 111 (1792–1903) – אם כי תוארו כגבר בעל תוחלת החיים הארוכה ביותר אי פעם לא נעקף עד 29 באוקטובר 1966, על ידי ג'ון מוזלי טרנר, שהגיע ל-111 שנים ותשעה חודשים (1856–1968). מדיה וקבצים בנושא חירט אדריאנס בומחארט בוויקישיתוף Baptismal certificate 23 September 1788 Groningen Martinikerk. Retrieved 14 March 2019. "Table A – Verified Supercentenarians (Listed Chronologically By Birth Date)". נבדק ב-9 בנובמבר 2016. {{cite web}}: (עזרה) Gerontology Research Group "NOORDER RONDBLIK Geert A. Boomgaard uit Groningen werd het oudst van alle Nederlanders" (בהולנדית). 3 באפריל 1982. נבדק ב-14 במרץ 2019. {{cite web}}: (עזרה) "Akte – Groninger Archieven". www.wiewaswie.nl (בהולנדית). נבדק ב-14 במרץ 2019. {{cite web}}: (עזרה) Derniers vétérans de l'Armée napoléonienne, Premier Empire (בצרפתית)
מה קרה? (שיר)

"מה קרה?" הוא שיר שהוקלט על ידי הזמרת הישראלית עדן בן זקן, מתוך אלבום האולפן השישי שלה, עם או בלי לאהוב (2022). הוא יצא לאור ב-31 בדצמבר 2021, בהוצאת חברות התקליטים שרית הפקות והליקון ארומה מיוזיק. "מה קרה?" נכתב על ידי אודיה אזולאי, והופק על ידי משה בן אברהם ואופק יקותיאל. בניגוד לשיריה הקודמים של בן זקן, המאופיינים בז'אנר הים-תיכוני, "מה קרה?" שילב מגוון סגנונות מוזיקליים דוגמת פופ, היפ הופ וראפ. בסמוך לצאתו, עלה השיר לרשת הזרמת המדיה ספוטיפיי, וצבר שם למעלה מ-100,000 השמעות. סרטון השיר "מה קרה?" באתר יוטיוב מידע על השיר "מה קרה?" באתר iTunes מידע על השיר "מה קרה?" באתר ספוטיפיי דודי פטימר, ‏חם באוזן: תעלול היח"צ של עומר אדם שיצא מכלל שליטה ועדן בן זקן מפתיעה, באתר מעריב אונליין, 7 בינואר 2022 מה קרה, 2021-12-31, נבדק ב-2021-12-31 מה קרה - סינגל, אפל מיוזיק
לך לישון

"לך לישון" הוא סינגל שהוקלט על ידי הזמרת הישראלית אנה זק. את הסינגל הוציאו לאור ב-2 בינואר 2022 חברת התקליטים D-Music, כסינגל שלא מתוך האלבום. זה היה השיר הראשון של זק שנכנס לפלייליסט של גלגלצ, והוא אף הגיע למקום הראשון במצעד השבועי של התחנה. הסינגל נכתב על ידי רון ביטון, איתי שמעוני וג'ורדי, שגם הפיק אותו. הווידאו קליפ של "לך לישון" פורסם בערוץ היוטיוב הרשמי של זק ביום צאת הסינגל. הוא בוים על ידי איתמר לידר שירי. בקליפ, זק מתעמלת בחדר כושר קטן. בכמה סצנות היא אוכלת המבורגר. כחודש לאחר צאת הסינגל הוציא הזמר מושיקו מור גרסת כיסוי לסינגל. בדצמבר 2023 יצאה גרסה חיה של השיר, מתוך המיני-אלבום "לייב סשן (Live)". דור מאיר מועלם מאתר "Mako" טען כי קולות הרקע הגבריים שהתלוו לקולה של זק לא הסתנכרנו בצורה טובה. הוא הוסיף כי צלילי הקלידים בשיר דומים לצלילים בשיר "Fade to Grey". מידע על השיר "לך לישון" באתר iTunes מידע על השיר "לך לישון" באתר ספוטיפיי לא הולכים לישון: 6 שירי פופ חדשים כחול-לבן שאתם חייבים לזמזם, באתר Time Out, ‏11 בינואר 2022 לך לישון, בביצוע מושיקו מור, סינגל באתר יוטיוב, 1 בפברואר 2022 לייב סשן (Live) – EP מאת אנה זק, באתר ספוטיפיי, ‏27 בדצמבר 2023 דור מאיר מועלם, ‏כמעט טוב, באתר ‏מאקו‏, 6 בינואר 2022 מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית) לך לישון - Single, אפל מיוזיק
פסגת הלמט (האי ליווינגסטון)

פסגת הלמט (באנגלית: Helmet Peak) היא פסגה נישאת ברכס לבסקי בהרי טנגרה, באי ליווינגסטון באיי שטלנד הדרומיים, שבאנטארקטיקה. הפסגה ממוקמת בסמוך מדרום לשפכו של קרחון יורון. את הפסגה מקיפים עמק דבניה ממערב, קרחון איסקר מצפון - מזרח, קרחון מגורה מדרום - מזרח. גובהה של הפסגה 1,254 מטרים מעל פני הים. פסגה הלמט נמצאת 2.15 קילומטרים צפונית-מזרחית לפסגת גרייט נידל; 1.66 קילומטרים מזרחית - דרום-מזרחית לפסגת טוטרקאן; 1.39קילומטרים דרומית לפסגת אינטואישן; 1.17 קילומטרים מערבית לפסגת פלובדיב; ו-2.8 קילומטרים צפונית לפסגת ראדיצ'קוב. שמה של הפסגה ניתן לה על ידי אנשי משלחת דיסקברי, אשר חקרה את האזור בין השנים 1926 – 1932. זהו שם תאורי - לפסגה צורת קסדה ו-Helmet באנגלית משמעותה "קסדה". פסגת הלמט ועמק דבניה מבט מגבעת זמן, ברקע התמונה אוכף ויטושה ובחזית התמונה סלע זלאטוגרד פסגת הלמט (ברקע, בשמאל התמונה) ופסגת גרייט נידל - מבט מגבעת קוזמן פסגת הלמט - מבט מפסגת לייאסקובץ, עם פסגת לבסקי, אוכף סנט איבן רילסקי ופסגת גרייט נידל (פסגת המחט הגדולה) מימין נתונים כלליים
פסגת הלמט

האם התכוונתם ל... אנטארקטיקה פסגת הלמט (האי ליווינגסטון) – פסגה ברכס לבסקי בהרי טנגרה, שבאי ליווינגסטון באיי שטלנד הדרומיים, שבאנטארקטיקה ניו זילנד פסגת הלמט (ניו זילנד) – פסגה בחבל קנטרברי שבניו זילנד ארצות הברית פסגת הלמט (אריזונה) – פסגה במחוז פימה במדינת אריזונה שבארצות הברית פסגת הלמט (קולורדו) – פסגה במחוז מונטזומה במדינת קולורדו שבארצות הברית ההלמט (מונטנה) – פסגה במחוז מדיסון במדינת מונטנה שבארצות הברית קנדה פסגת הלמט (קולומביה הבריטית) – פסגה בפרובינציית קולומביה הבריטית שבקנדה
נבחרת מאוריציוס בכדורגל

נבחרת מאוריציוס בכדורגל (באנגלית:Mauritius national football team, בצרפתית: Équipe de Maurice de football), הידועה בכינוייה "Club M", היא נבחרת הכדורגל הלאומית של מאוריציוס. הנבחרת מורכבת בעיקר על ידי כדורגלנים חובבנים מקומיים. משחקים בה גם כדורגלנים שנולדו באירופה ומשחקים בה בליגה מקצוענית. הדירוג הנוכחי של נבחרת מאוריציוס ברשימת הדירוג של פיפ"א, הוא המקום ה-178 בעולם, נכון ל-19 בספטמבר 2024; הניקוד הוא 927.57 – עלייה של נקודה אחת לעומת ניקוד קודם. דירוג השיא 116 נמדד לראשונה באוגוסט 2000, והדירוג הנמוך ביותר 203 נמדד לראשונה בנובמבר 2012. 1930 עד 1970 - לא נכנסה 1974 - לא העפילה 1978 - לא נכנסה 1982 - לא נכנסה 1986 - לא העפילה 1990 - כניסתה נדחתה בגלל חובותיה לפיפ"א 1994 - לא נכנסה 1998 עד 2010 - לא העפילה 2014 - פרשה 2018 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה מדיה וקבצים בנושא נבחרת מאוריציוס בכדורגל בוויקישיתוף דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
פנג

האם התכוונתם ל... פנג – קבוצה אתנית בגינאה המשוונית אישים: פנג גוזאנג – פוליטיקאי סיני פנג דה-חואי – איש צבא סיני פנג לי-יואן – זמרת סינית פנג שוואי – טניסאית סינית
ברווז השווה מיליון

ברווז השווה מיליון (באנגלית: The Million Dollar Duck או Duck ‏$1,000,000) הוא סרט קומדיה אמריקאי משנת 1975 בבימויו של וינסנט מקוויני, עם דין ג'ונס, טוני רוברטס וסנדי דאנקן בתפקידים הראשיים. התסריט מבוסס על סיפור של טד שנכתב בהשראת משל איזופוס על התרנגולת שהטילה ביצי זהב, מציאת מקור עושר, התפרעות וחזרה לחיים הקודמים. דין ג'ונס היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. סנדי דאנקן הייתה מועמדת לפרס גלובוס הזהב לשחקנית חדשה ומבטיחה ביותר. אלברט דולי (דין ג'ונס) עובד כחוקר במכון ביולוגי. הוא חוקר התנהגות של בעלי חיים. דולי שקוע בחובות ומסרב לתת כסף לבנו ג'ימי (לי מונטגומרי) שרוצה לרכוש גור כלבים. אשתו קייטי מכינה לו רסק תפוחים לעבודה כדי שיחסוך הוצאה על אוכל. היא טועה במרכיבים ומוסיפה חרדל ו אבקת קארי. אלברט זורק את השקית בחדרו והברווז טועם את הרסק, מתחיל להתפרע ונכנס לחדר הרנטגן וחשף שם קרינה. מנהל המעבדה ד"ר גוטליב (ג'ק קרושן) כועס ופוקד על דולי לסלק את הברווז ולקחת אותו לביתו. ג'ימי מאוכזב אבל לבסוף מתאהב בברווזה וקורא לה "צ'רלי". צ'רלי בורחת לחצרו של השכן פינלי הופר (ג'ו פלין) ומתחולל מרדף עם כלבו של פינלי הנובח עליה שבסופו פינלי ודולי מוצאים עצמם בתוך הבריכה. לאחר מכן מטילה צ'רלי מספר ביצים ודולי מוצא בתוכן במקום חלמון, גוש זהב. הוא מערב בזה את ידידו עורך הדין פרד (טוני רוברטס). סנדי רוצה להיפטר מהברווזה ומוסרת את צ'ארלי לחוואי פורדהם (ארתור האניקאט) וכולם מגיעים למצוא אצלו את צ'רלי בין מאות הברווזים הדומים, מרדף משעשע שבסופו הם שוב במים. מסתבר שלצ'רלי יש התניה פבלובית לנביחות כלב וכל פעם שהוא שומע זאת הוא מטיל ביצת זהב. אלברט לומד שזה כנראה בגלל קרינת קרני רנטגן שנחשף אליה במכון. הם מתחילים למכור את ביצי הזהב לצורפים, צוברים כסף ופרד קונה מכונית מהודרת ואלברט פורע את כל חובותיו. השמועה על הזהב שמופץ עושה גלים בכל העולם ומגיעה עד הנשיא ניקסון שמטיל על מנהל רשות המיסים רטלדג' למצוא את מקור הזהב. פינלי שעובד במשרד האוצר בולש אחרי דולי ומגלה למנהל רטלדג' (ג'יימס גרגורי) את מקור הזהב. אנשי משרד האוצר מבצעים חיפוש בביתו של דולי אבל ג'ימי בורח עם צ'רלי ומתחיל מרדף מותח ומשעשע ברחובות העיר שבסופו ג'ימי תלוי על סולם בגובה רב ואלברט מציל אותו. לבסוף נערך משפט לאלברט על הפצת זהב לא חוקי. השופט מזמן את צ'רלי ואלברט נובח לעומתו. האפקט של קרינת הרנטגן נעלם. צ'רלי מטילה ביצה והשופט פותח אותה ומוצא ביצה רגילה. אלברט מזוכה וחוזר לחיים נורמלים עם משפחתו. אתר האינטרנט הרשמי של ברווז השווה מיליון (באנגלית) "ברווז השווה מיליון", במסד הנתונים הקולנועיים IMDb (באנגלית) "ברווז השווה מיליון", באתר נטפליקס "ברווז השווה מיליון", באתר AllMovie (באנגלית) "ברווז השווה מיליון", באתר Rotten Tomatoes (באנגלית) "ברווז השווה מיליון", באתר אידיבי "ברווז השווה מיליון", תסריט הסרט באתר Scripts.com (באנגלית) "ברווז השווה מיליון", באתר דיסני+ סרטים (באנגלית) "ברווז השווה מיליון", במסד הנתונים הקולנועיים KinoPoisk (ברוסית) קדימון לברווז השווה מיליון, באתר יוטיוב קדימון דרמטי לברווז השווה מיליון, באתר יוטיוב ברווז השווה מיליון, באתר TCM
רוזוולט

האם התכוונתם ל... אישים: פרנקלין דלאנו רוזוולט – נשיא ארצות הברית בין השנים 1933–1945 תאודור רוזוולט – נשיא ארצות הברית בשנים 1901–1909 אלינור רוזוולט – אשתו של פרנקלין דלאנו רוזוולט אדית רוזוולט – אשתו השנייה של תאודור רוזוולט תאודור רוזוולט הבן – בנם של תאודור ואדית רוזוולט אליס רוזוולט – בתו הבכורה של תאודור רוזוולט והיחידה מאשתו הראשונה, אליס הת'וויי לי אתרים: אנדרטת פרנקלין דלאנו רוזוולט רוזוולט (ניו יורק) – אי באיסט ריבר במנהטן שבניו יורק גשר האי רוזוולט – גשר בניו יורק חדר רוזוולט – חדר פגישות באגף המערבי של הבית הלבן. אחר: תאודור רוזוולט (CVN-71) – נושאת מטוסים אמריקאית רוזוול (פירושונים) האי רוזוולט (פירושונים) תאודור רוזוולט (פירושונים)
תאונת הדרכים סמוך לים המלח

תאונת הדרכים סמוך לים המלח התרחשה ב-30 באוקטובר 2018 בכביש 90, ובה נהרגו שמונת בני משפחת עטר – ההורים וששת ילדיהם, תושבי פסגות. ב-30 באוקטובר 2018 בצהריים נהג יריב עטר, אבי משפחת עטר, במכונית רנו לוגן בכביש 90 מצפון לדרום. באותו זמן נהג לורן אנקרי בג'יפ מסוג טויוטה לנד קרוזר מדרום לצפון, בסופו של בילוי משפחתי במלון בים המלח יחד עם אשתו ובתו, כשבגופו החומר הפעיל המצוי בקנאביס שאותו צרך ערב קודם לכן במטרה להקל על הכאבים מהם סבל. הכביש באזור זה הוא כביש בין-עירוני דו-סיטרי בעל נתיב אחד בכל כיוון נסיעה, כשקו הפרדה מקווקו מפריד בין הנתיבים. בקילומטר ה-216 של כביש 90, בין מצדה לעין בוקק, יצא אנקרי לעקיפה של מכונית שברולט קרוז שנסעה לפניו, ולשם כך עבר עם הג'יפ לנתיב הנסיעה הנגדי, שבו נסעה משפחת עטר. כתוצאה מכך התנגשה חזית צד ימין של הג'יפ בחזית צד ימין של הרנו. כתוצאה מהתאונה, בסמוך לאחר ההתנגשות, רכב הרנו החל לבעור. אנקרי ואנשים נוספים ניסו לחלץ את בני המשפחה מהרנו הבוער, אך לא הצליחו בכך מחמת עוצמת הלהבות. שמונת בני משפחת עטר נספו בתאונה והובאו לקבורה בבית העלמין בנתניה, עיר מגורי אמו של יריב עטר. אשתו ובתו של אנקרי נחבלו ופונו במסוק לבית חולים. הנהג הפוגע, לורן אנקרי, הורשע בבית המשפט המחוזי בבאר שבע בשמונה עבירות של הריגה ובעקיפה בדרך לא פנויה. בקביעת העונש התחשב בית המשפט בעברו התעבורתי של אנקרי, שכלל 22 הרשעות, 14 מתוכן בעבירות של נהיגה במהירות מופרזת ועבירות מסכנות חיים נוספות. אנקרי נדון לעשר שנות מאסר, שישה חודשי מאסר על תנאי ועוד 18 חודשי מאסר על תנאי, ופסילת רישיון הנהיגה שלו ל-22 שנים. בנוסף חויב לשלם פיצוי בסך 150,000 ש"ח לקרובי משפחה של הרוגי התאונה. אנקרי ערער על גזר הדין לבית המשפט העליון וערעורו נדחה. כאשר ישיבת הר ברכה הקימה מסלול לימוד יומי של הספר פניני הלכה בשם 'הפנינה היומית' היא הקדישה את הלימוד לעילוי נשמתם של משפחת עטר שהיו מתומכי הישיבה. אפרת פורשר, אסון בדרך לטיול: יריב ושושי נהרגו עם ששת ילדיהם בתאונה, באתר ישראל היום, 30 באוקטובר 2018 שלומי דיאז, "אנשים מדהימים שנמחקו ברגע": שמונת בני משפחת עטר הובאו למנוחות, באתר ישראל היום, 31 באוקטובר 2018 ת"פ (ב"ש) 35300-11-18 מדינת ישראל נ' לורן אנקרי, ניתן ב-29 בינואר 2020 ע"פ 2014/20 לורן אנקרי נ' מדינת ישראל, ניתן ב־19 בינואר 2021 הפנינה היומית, באתר פניני הלכה
איך אתה הולך

"איך אתה הולך" הוא שיר שהוקלט על ידי הזמרת הישראלית עדן בן זקן, מתוך אלבום האולפן החמישי שלה, מועבט (2021). הוא יצא לאור ב-5 במאי 2021, בהוצאת חברות התקליטים שרית הפקות וארומה מיוזיק, ביחד עם שני השירים "ברחובות של תל אביב" ו"דבר אליי עם העיניים". לאחר שהוחלט להוציא את השני מתוכם ("ברחובות של תל אביב") כסינגל, השיר הזה כמו גם "דבר אליי עם העיניים" לא פורסמו כסינגלים. את "איך אתה הולך" כתבו והלחינו רותם חן ודביר גיל קהלני להפקה מוזיקלית של משה בן אברהם ואופק יקותיאל. אף על פי שלא הופץ כסינגל, זכה "איך אתה הולך" להצלחה רבה. הוא הוקלט בידי מספר מוזיקאים כדוגמת ששון איפרם שאולוב, עטר מיינר, רותם חן, ואוריה ביטון. בשל הצלחתו, בוצע השיר במספר מהופעותיה של בן זקן כדוגמת זו שאירעה באצטדיון בלומפילד, ואף נכלל באלבום ההופעה הראשון שלה, Live קיסריה 2022 (2023). השיר נכתב והולחן על ידי רותם חן ודביר גיל קהלני והופק על ידי משה בן אברהם ואופק יקותיאל. לקראת יציאתו, הוחלט להוציא ב-5 במאי 2021 שלושה שירים במקביל: "איך אתה הולך", "ברחובות של תל אביב" ו"דבר אליי עם העיניים". השני מביניהם נבחר להישלח לרדיו וזכה להצלחה ארצית כיוון שהופץ כסינגל. למחרת, יצא באופן רשמי אלבום האולפן החמישי של בן זקן, מועבט שכלל את שלושתם, כמו גם שירים נוספים. במרוצת השנים, זכה "איך אתה הולך" להצלחה מבלי שהופץ כסינגל והוקלט בידי אמנים שונים. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.1 מיליון השמעות. קליפ המילים הרשמי של "איך אתה הולך" פורסם ב-5 במאי 2021. הוא כולל סצנות מונפשות בין בני זוג, כמו גם את המילים של השיר. נכון לאוגוסט 2023 עומד מונה הצפיות של קליפ המילים על למעלה מ-8 מיליון צפיות. סרטון השיר "איך אתה הולך" באתר יוטיוב איך אתה הולך, 2021-05-05, נבדק ב-2024-02-02 ברחובות של תל אביב, 2021-05-05, נבדק ב-2024-02-02 דבר אליי עם העיניים, 2021-05-05, נבדק ב-2024-02-02 ששון איפרם שאולוב – "איך אתה הולך" עטר מיינר – "איך אתה הולך" עדן בן זקן - איך אתה הולך - סקיצה רותם חן, נבדק ב-2024-02-02 אוריה ביטון – "איך אתה הולך" עדן בן זקן - איך אתה הולך | בלומפילד LIVE, נבדק ב-2024-02-02 LIVE קיסריה 2022 (Live), 2023-01-03, נבדק ב-2024-02-02 עדן בן זקן - איך אתה הולך (Prod. by Moshe & Ofek) | Eden Ben Zaken - Eich Ata Holech, נבדק ב-2024-02-02 מועבט, 2021-05-06, נבדק ב-2024-02-02
דיאן בייקר

דיאן בייקר (באנגלית: Diane Carol Baker‏; נולדה ב-25 בפברואר 1938) היא שחקנית קולנוע וטלוויזיה אמריקאית. דיאן בייקר נולד בהוליווד, לוס אנג'לס. לאחר שסיימה בית ספר תיכון עברה בגיל 18 לניו יורק ולמדה משחק אצל צ'ארלס קונרד (אנ') ובלט אצל נינה פונרוף. ב-1958 היא חתמה על חוזה לשבע שנים עם חברת פוקס המאה ה-20. הבמאי ג'ורג' סטיבנס הבחין בכישרונה וליהק אותה לסרטה הראשון "יומנה של אנה פרנק" בתפקיד מרגוט פרנק, אחותה של אנה. על תפקידה בסרט זה הייתה מועמדת לפרס גלובוס הזהב לשחקנית חדשה ומבטיחה ביותר. ב-1958 הופיעה בסרט "הפרס" לצידו של פול ניומן ואדוארד ג'י רובינסון והייתה מועמדת לפרס גלובוס הזהב לשחקנית המשנה הטובה ביותר - סרט קולנוע. ב-1963 הופיעה לצידו של הורסט בוכהולץ בסרט "תשע שעות לראמה" העוסק ברצח מהטמה גנדי. ב-1965 שיחקה בתפקיד ראשי במותחן "מיראז'" לצידו של גרגורי פק. ב-1966 הגיעה לישראל לצילומי הסרט "מורדי האור" ("Sands of Beersheba") בבימויו של אלכסנדר רמתי. ב-1968 השתתפה בסרט האסונות "מזרחית ליאווה" לצידו של מקסימיליאן של. היא השתתפה גם בסרטים ובסדרות טלוויזיה כמו "בוננזה", "קולומבו", "ספינת האהבה", "קוג'אק" ועוד. היא גם הפיקה מספר סרטים ולימדה משחק באוניברסיטה בסן פרנסיסקו. בייקר לא נישאה, היו לה יחסים עם וורן ביטי, פרנק לנגלה, מייקל לרנר וג'ון סקסון. יומנה של אנה פרנק (1959) כל חלומותי (1959) מסע לבטן האדמה (1959) תשע שעות לראמה (1963) הפרס (1963) מארני (1964) מעיל משוגעים (1964) מיראז' (1965) מזרחית ליאווה (1968) הסוס בעל פרסת הזהב (1968) שתיקת הכבשים (1991) The Joy Luck Club ‏(1993) מדיה וקבצים בנושא דיאן בייקר בוויקישיתוף דיאן בייקר, במסד הנתונים הקולנועיים IMDb (באנגלית) דיאן בייקר, באתר "אידיבי", מאגר הידע העברי לקולנוע ישראלי ועולמי דיאן בייקר, באתר AllMovie (באנגלית) דיאן בייקר, באתר Rotten Tomatoes (באנגלית) דיאן בייקר, במסד הנתונים הקולנועיים KinoPoisk (ברוסית) דיאן בייקר, באתר TCM דיאן בייקר, באתר הסרטים דיאן בייקר מגיעה לישראל, בארכיון סינמטק ירושלים
בחירות ישירות

בחירות ישירות הן בחירות שבהן ציבור הבוחרים בוחר ישירות את ראשי הממשל: ראש ממשלה, נשיא, ראש עירייה וכדומה. זאת בניגוד לבחירות עקיפות, שבהן ציבור הבוחרים בוחר את נציגיו (חברי הפרלמנט, למשל) ואלה בוחרים את ראש הממשל. תומכי הבחירה הישירה מייחסים לה קשר הדוק יותר בין המועמד לבוחריו, ותלות נמוכה יותר של המועמד במפלגה שבה הוא חבר. נשיא ארצות הברית: שיטת הבחירות לנשיאות איננה ישירה (כזו שבה הנבחר הוא זה שזכה לרוב קולות הבוחרים) אלא אלקטורלית. בנוסף, בכל המדינות למעט נברסקה ומיין, מועמד שזכה ברוב הקולות במדינה מסוימת, גורף את כל קולות האלקטורים של אותה מדינה. מסיבה זאת, מערכת הבחירות של שני המועמדים מתמקדת בעיקר במדינות ה"מתנדנדות", בהן אין יתרון ברור למפלגה מסוימת. מספר האלקטורים בכל מדינה נקבע לפי גודל האוכלוסייה, ולכן ייתכן מצב שבו מועמד זוכה ליותר קולות כלליים (מה שמכונה "Popular Vote") אך פחות קולות אלקטורליים, ולכן מפסיד בבחירות (כדוגמת אל גור, שהפסיד בבחירות 2000 לג'ורג' ווקר בוש או הילרי קלינטון שהפסידה בבחירות 2016 לדונלד טראמפ). חברי בית הנבחרים נבחרים בבחירות ישירות. חברי הסנאט נבחרו בבחירות עקיפות בידי בתי המחוקקים של המדינות, אך התיקון השבעה עשר לחוקה, שהתקבל ב-8 באפריל 1913, העביר את בחירתם לבחירות ישירות. מושלי המדינות נבחרים בבחירה ישירה. נשיא המדינה: הנשיא נבחר בבחירות עקיפות, על ידי חברי הכנסת. ראש הממשלה: בחירת ראש ממשלת ישראל נעשתה במרבית שנות המדינה, וגם כיום, בבחירות עקיפות: הציבור בוחר את חברי הכנסת, ואלה ממליצים על המועמד להרכבת הממשלה ומאשרים את מינויו לראש הממשלה. בשלוש מערכות בחירות, בשנים 1996–2001 נערכו הבחירות בשיטת בחירה ישירה של ראש הממשלה, על פי חוק יסוד: הממשלה, שהוחלף בשנת 2001 בגרסה אחרת שלו, שבה בוטלה הבחירה הישירה. בשנת 2021 לאור המשבר הפוליטי הונחה על שולחן הכנסת הצעת חוק לבחירה ישירה בראש הממשלה. עם זאת, החוק החדש טרם עבר הליך אישורים בכנסת. חברי הכנסת: בבחירות לכנסת הבוחרים מצביעים עבור רשימה ולא עבור אדם מסוים ברשימה. בחלק מהמפלגות מתקיימות בחירות מקדימות (פריימריז) על פיהן נבחרים מועמדי מפלגות אלו לכנסת בתהליך בחירה ישירה על ידי חברי המפלגה. ישנן מפלגות שבהן מוסדות המפלגה (על פי רוב מרכז המפלגה או ראש המפלגה) בוחרים את המועמדים. במפלגות החרדיות המועמדים נקבעים על ידי מנהיגיהן הרוחניים. ראשי רשויות מקומיות: עד 1975 הייתה שיטת הבחירות לרשויות המקומיות דומה לשיטת הבחירות לכנסת. תושבי הרשות המקומית היו בוחרים ברשימות שהתמודדו על מושבים במועצת העירייה, וחברי המועצה שנבחרו הם שבחרו בראש הרשות. השיטה הביאה לחוסר יציבות ברשויות המקומיות ולמקרים רבים בהם חברי מועצה העבירו את תמיכתם ממועמד אחד למועמד אחר תוך שהם זוכים לתפקידים בהנהלת העירייה. בעקבות זאת, נעשו ניסיונות לשנות את שיטת הבחירות ולקבוע בחירה אישית של ראש הרשות. בשנת 1975 תוקן החוק לבחירה ישירה של ראשי הרשויות המקומיות. המועמד שקיבל את המספר הגבוה ביותר של קולות הוא שנבחר לראש הרשות, אך אם איש מהמועמדים לא הצליח להשיג 40% מקולות הבוחרים, נערך שבועיים לאחר הבחירות סיבוב בחירות נוסף ובו מתמודדים שני המועמדים שקיבלו את מספר הקולות הרב ביותר. כששונתה שיטת הבחירות נקבע תחילה רף של 50%, ואולם לאחר חודשים אחדים, עוד בטרם יושם החוק החדש, החוק תוקן ונקבע בו כי הרף יעמוד על 40%. דמוקרטיה ישירה גדעון אלון, בחירה ישירה - המאבקים והדרמה אשר הולידו בישראל את הבחירה הישירה של ראש הממשלה, הוצאת ביתן, 1995 אריק בנדר, ‏הצעת החוק לבחירה ישירה הוגשה: מתי תיערך ההצבעה ומהם התנאים לניצחון?, באתר מעריב אונליין, 19 באפריל 2021
גביע אוקיאניה לאומות 1980

גביע אוקיאניה לאומות 1980 נערך בנומאה שבקלדוניה החדשה. הטורניר היה הטורניר ה-2 של גביע אוקיאניה לאומות בכדורגל. התחרות נוהלה על ידי קונפדרציית הכדורגל של אוקיאניה, הגוף המנהל של הכדורגל באוקיאניה. התחרות התקיימה באצטדיון נומה דלי מגנטה (אנ'). נבחרת אוסטרליה ניצחה בתחרות לאחר שניצחה במשחק הגמר שתוצאתו הייתה 4–2 את נבחרת טהיטי.
נבחרת בוטסואנה בכדורגל

נבחרת בוטסואנה בכדורגל, הידועה בכינוייה "הזברות", היא נבחרת הכדורגל הלאומית של בוטסואנה. הדירוג הנוכחי של נבחרת בוטסואנה ברשימת הדירוג של פיפ"א, הוא המקום ה-147 בעולם, נכון ל-19 בספטמבר 2024; הניקוד הוא 1,050.15 – ירידה של 2 נקודות לעומת ניקוד קודם. דירוג השיא 53 נמדד לראשונה בדצמבר 2010, והדירוג הנמוך ביותר 165 נמדד לראשונה בנובמבר 1999. נבחרת בוטסואנה מעולם לא העפילה לגביע העולם בכדורגל. הנבחרת השתתפה פעם אחת בגביע אפריקה לאומות בשנת 2012, אך הפסידה בכל משחקיה והודחה בסיבוב הראשון. 1930 עד 1990 - לא נכנסה 1994 - לא העפילה 1998 - לא נכנסה 2002 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה דיפסי סלולוואנה מדיה וקבצים בנושא נבחרת בוטסואנה בכדורגל בוויקישיתוף אתר האינטרנט הרשמי של נבחרת בוטסואנה בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
מנחם מנדל בודק

הרב יוסף מנחם יואל בודיק (בודק; תקפ"ה (בערך) – י"ז בתשרי תרל"ה, 1825 – 1874), היה מקובל, היסטוריון, סופר ועורך. התפרסם בספריו הקבלה, על האגדה, ובספרי ביוגרפיה - הגיוגרפיה, ובעיקר נודע בספרו "סדר הדורות מתלמידי הבעש"ט". לא ידועים פרטים רבים על חייו, נולד בלבוב לאביו רבי ראובן שרגא ולאמו פריידא. היה תלמיד מובהק לרבי יוסף שאול נתנזון, ומוזכר פעמים רבות בתשובותיו. אשתו ריזע עסקה במסחר, בעוד הוא עוסק בתורה. נסע לרבי מאיר מפרמישלאן, ולרבי שלום רוקח מבלז, והיה חסיד של הרבי יצחק אייזיק מזידיטשוב ורבי יצחק מוורקא. אשתו ובנו רבי שרגא פייביש הדפיסו את הספר "זכרון מנחם", לאחר פטירתו. ספריו זכו למספר מהדורות. המחבר העלים את שמו בספריו, אבל נתגלה על ידי חיים דוב פרידברג, בספרו "בית עקד ספרים", ורמז את שמו בסוף ההקדמה ”יוסף ידו לשלוח לנו מנחם גואל צדק, יואל נא אלהינו ויושיענו”. רבי שמעון מזליחוב כותב לתלמידו רבי חיים קרייזווירט אודות חשיבות לימוד הספר "סדר הדורות החדש": ”תביט בספר... ובסדר הדורות החדש, ששם מבאר מהות עבודתו העיקרית של כל צדיק הנזכר שמה, זאת מועיל לזכך הנפש ומחשבות הטורדות רח"ל. ” עינות מים, לבוב תרט"ז מפעלות הצדיקים, לבוב תרט"ז מעשה צדיקים, לבוב תרכ"ד (טקסט הספר באתר ויקיטקסט) קהל קדושים, לבוב תרכ"ה פאר מקדושים, לבוב תרכ"ה סדר הדורות החדש, מתוך מאגר הספרים הסרוקים של הספריה הלאומית – ישראל, לבוב, תרכ"ה מגילת יוחסין וסדר הדורות, מתוך מאגר הספרים הסרוקים של הספריה הלאומית – ישראל, לבוב, תר"ל זכרון מנחם, לבוב תרל"ה מאיר וונדר, אנציקלופדיה לחכמי גליציה, ח"א, עמ' 416–419. גדליה נגאל, מלקטי הסיפור החסידי, כרמל, ירושלים תשנ"ו, עמ' 30. גדליה נגאל, הסיפורת החסידית: תולדותיה ונושאיה, מרכוס, ירושלים 1981. 31–36. יצחק אלפסי, אנציקלופדיה לחסידות, ח"ג, עמ' צא. אברהם יעקב בומבך, 'תולדות רבי מנחם מענדל בודק' בתוך: נפשות חסידיו, ירושלים, תש"ס. רפאל הלפרין, אנציקלופדיה לבית ישראל, ח"ד, עמ' 48. אבישי אלבוים, "על מהדורות שונות של "סדר הדורות החדש"", בלוג עם הספר ר' ישראל פרנקפורטר, היכל ישראל פרשת תולדות ד"ה וכמו כן.[דרושה הבהרה] כן כתב בספרו "זכרון מנחם", לבוב תרל"ה, דף לא ע"ב אות ס, סי' 68. וכן כתב בעצמו במכתבו ששלח אל הגאון עקיבה יוסף שלזינגר, הנדפס בעץ חיים, יא, עמ' לט. קטגוריה:רבנים פולנים